Cuneiform Tablet Kt 90/k 129 (TPAK 1 173)
Cuneiform tablet, dated to the Old Assyrian Period (ca. 1950-1850 BC).
Genre: agreement (contract)
Transliteration:
a-šur-e-nam a-na ta-a-a DUMU ša-da-aḫ-šu iṣ-ba-at-ni-a-tí-ma um-ma a-šur-e-nam-ma a-na ta-a-a-ma 1 ku-ta-nam SIG₅ ú ku-sí-tám SIG₅ i-na ša-lá-tù-ar a-na ší-a-ma-tim IGI é-a-dan DUMU a-šur-i-mì-tí IGI me-ra-lí DUMU a-šur-i-mì-tí a-dí-na-ku-um um-ma ta-a-a-ma ku-sí-tám a-na 8 GÍN KÙ.BABBAR a-dí-ma KÙ.BABBAR a-na {d}UTU-e-nam ṣú-ḫa-ri-kà a-dí-in um-ma a-šur-e-nam-ma šu-ma a-na {d}UTU-e-nam lá ta-dí-in 16 GÍN KÙ.BABBAR ta-ša-qá-lam um-ma ta-a-a-ma a-ša-qá-lá-kum a-na ku-ta-nim ú-ul é-a-dan ú-ul me-ra-lí šé-li-a-ma 0.5 ma-na KÙ.BABBAR a-ša-qá-lá-kum IGI a-na-aḫ-ì-lí DUMU ta-ku-i IGI e-na-sú-en₆ DUMU a-lá-bi-im